tomron87/hebrew-wikipedia-sentences-corpus huggingface dataset:
העונה נסגרת בכך שג'סיקה עוצרת שוד מזוין בסופר ליד ביתה, ואז יושבת עם שכנה ובנו לארוחת ערב.
ג'סיקה ג'ונס (קריסטין ריטר): גיבורת-על לשעבר הסובלת מהפרעת דחק פוסט-טראומטית הפותחת סוכנות בילוש פרטית, אליאס חקירות.
ריטר ציינה כי קראה את הקומיקס Alias עליו הסדרה מתבססת בתור הכנה לתפקיד, והביעה את שמחתה בעבודה עם המפתחת, המפיקה והמפיקה בפועל מליסה רוזנברג.
בהשוואה לדמותו של מאט מורדוק/דרדוויל בסדרה "דרדוויל", רוזנברג אמרה כי "הם סוגים מאוד שונים של דמויות.
ג'סיקה משלמת שכר דירה ומקבלת את הלקוח הבא.
היא עוסקת בעבר חשוך למדי.
היא מנסה לעבור את היום.
היא לא ממש מנסה להציל את העיר, היא מנסה להציל את דירתה.
בליבה שלה, היא חולקת דבר-מה עם מאט מורדוק, והוא מודע לכך שהיא רוצה לעשות משהו טוב.
היא רוצה לתרום לעולם, אבל יש לה הרבה בעיות אישיות שהיא צריכה לפתור בדרכה...
מאט מורדוק למד אמנויות לחימה ויש לו כישורי לחימה יוצאי דופן.
היא משתכרת, היא מתעצבנת ובום, אתה מובס.
היא לא לובשת תחפושת, אין לה מסכה, היא פשוט מי שהיא.
היא אדם מאוד בוטה וישיר, וזה משפיעה גם על פעולותיה".
ריטר אמרה כי לגלם את הדמות היה "אתגר המשחק הגדול ביותר" בקריירה שלה וכי היא משבחת את פיתוח הדמות.
אליזבת קפוצ'ינו מגלמת את דמותה הצעירה של ג'סיקה.
פטרישה "טריש" ווקר (רייצ'ל טיילור): דוגמנית ושחקנית-ילדה לשעבר, כאחותה המאמצת וחברתה הטובה ביותר של ג'סיקה העובדת כשדרנית רדיו.
מארוול הציעו לרוזנברג את הדמות שתשמש כתפקיד החברה הטובה שהיא רצתה, ורוזנברג הסכימה כי זה "יכול לעבוד".
ג'ף לואב אמר על הדמות כי "מה שחשוב ביותר היא מערכת היחסים בינה לבין ג'סיקה, ואיך שתי הנשים הללו, שהן במובנים מסוימים אחיות במונחים של ידידותן, יכולות להיות שונות, ועדיין מאמינות באותם דברים.
השאלה של מה זה להיות גיבור והאחריות שיש לך עם הכוחות זה משהו שמביא את שתיהן ביחד, אבל גם דוחף אותן אחת נגד השנייה.
אני חושב שאנחנו בני מזל שיש לנו את מליסה ככותבת כי היא באמת מבינה מה היא ידידות נשית, והאופן שבו נשים יכולות להיות תחרותיות וידידותיות, האוהבות אחת את השנייה ושונאות אחת את השנייה, ויש להן היסטוריה עם כל אחד אחר".
קתרין בליידס מגלמת את דמותה הצעירה של טריש.
לוק קייג' (מייק קולטר): אדם בעל כוח על-אנושי ועור בלתי-פגיע אשר ג'ונס פוגשת במהלך חקירה שמשנה את חייה מאוד.
קולטר מגלם את הדמות בסדרת טלוויזיה המבוססת על דמותו של קייג', והצהיר כי חתם על חוזה ההשתתפות בסדרה זו ואחרות מבלי לקרוא את התסריט לפני כן.
קולטר תיאר את קייג' כ"גיבור שכונתי ומאוד קשור לניו יורק ולג'סיקה ג'ונס.
הוא דמות אפלה, מחוספסת ומוחשית יותר מאיירון מן או תור.
הוא אוהב לשמור את הדברים קרוב אליו, ופועל בסודיות.
יש לו את היכולות הללו, אבל הוא לא בטוח איך ומתי להשתמש בהם".
ג'ף לואב אמר כי "הדמות חשובה לתוכנית, ובהחלט חשובה לסיפורה של ג'סיקה ג'ונס ולמי שהיא.
זה לא יהיה ג'סיקה ג'ונס אלא אם כן אתה לפחות תבין איך לוק השפיע על חייה ועל איפה שהיא".
לואב הוסיף ואמר כי הסדרה מתרחשת "לא די באמצע, אבל בחלק המוקדם של האמצע" בחייו של קייג', מה שמאפשר למארוול להשתמש בסדרה המבוססת על דמותו כדי "לספר סיפור גדול שקורה לפניכן, וסיפור גדול שקורה לאחר מכן".
קילגרייב (דייוויד טננט): אדם מעברה של ג'ונס בעל יכולת שליטה מוחית, אשר הופעתו המחודשת מזעזעת את חייה.
קילגרייב משמש בתור האנטגוניסט הראשי.
ג'ף לואב כינה את הדמות כ"איש נורא שאינו רואה את עצמו כנורא", והשווה אותו לדמותו של וילסון פיסק/קינגפין בגילומו של וינסנט ד'אונופריו ב"דרדוויל" ואמר כי "יש פעמים שבהם אתה צופה בדרדוויל ומרגיש לא בנוח כי לא מתחבר למאט [מורדוק/דרדוויל], אלא מתחבר לוילסון [פיסק/קינגפין], וזה אותו דבר שאתה הולך למצוא בסדרה.
הולכים להיות כמה רגעים בהם כמה מהדברים שהוא עושה די מפוקפקים, וכמה רגעים בהם כשאתה לומד על דמותו של קילגרייב וחווה את האופן שבו טננט מגלם את הדמות, זה יוצא דופן".
מלקולם דוקאס (אקה דרוויל): שכנה של ג'ונס הנאבק בהתמכרות לסמים שמסעו האישי חופף לשלה.
דרוויל אמר כי מלקולם הוא דמות הנוצרה במיוחד עבור הסדרה, אך הושפע מדמויות מהקומיקס.
הוא הרגיש כי לגלם דמות המכורה לסמים היה "אינטנסיבי ואפל", ושמערכת היחסים שלו עם ג'סיקה היא מעין "תפנית בין קורבן למושיע", וכי הוא "כמו אח עבורה יותר מכל אחד אחר".
ג'רי הוגארת (קארי אן מוס): עורכת-דין ובעלת ברית פוטנציאלית בעמדת כוח לג'ונס, השוכרת אותה לצורך כמה מקרים.
שם הדמות לא פורסם עד אוקטובר 2015, והיא התגלתה כגרסה נשית ולסבית של עורך-הדין ג'רין הוגארת.
אליסה ג'ונס (ג'נט מק'תיר) (עונה 2): אמא של ג'סיקה.
פאם (סוזי אברומייט): המזכירה ומאהבתה של ג'רי הוגארת.
וונדי רוס-הוגארת (רובין וויגרט): רופאה ואשתה של ג'רי, שבעיצומה של תהליכי גירושין.
אוסקר קלמנס (קלארק פיטרס): בלש ותיק במשטרת ניו יורק.
רובן ורובין (קירן מאלקייר וקולבי מיניפי): זוג תאומים ושכניהם של ג'ונס ומלקולם.
אלברט ולואיז תומפסון (מייקל סיברי וליזה אמרי): הוריו של קילגרייב.
הופ שלוטמן (ארין מוריארטי): סטודנטית ואתלטית באוניברסיטת ניו יורק הנופלת קורבן למעשיו של קילגרייב.
מוריארטי אמרה כי דמותה היא "ההפך הגמור" לזו של ג'סיקה, שנעשית למגנה של הופ לאחר חוויה משותפת עם קילגרייב.
ויל סימפסון (ויל טראבאל): סגן במשטרת ניו יורק הרציני מאוד בנוגע לעבודתו.
שם הדמות לא פורסם עד אוקטובר 2015, והתגלה כי הדמות מבוססת על דמותו של הנבל ניוק.
טראבאל תיאר כי מקור הדמות "הומצא מחדש" כדי להתאים את הקומיקס לסדרה.
רמירז) (עונה 2): מפקח הבניין של ג'סיקה.
קלייר טמפל (רוזריו דוסון): אחות מהלז קיטשן.
דוסון גילמה את הדמות בתפקיד ראשי בסדרה "דרדוויל" ותשוב לגלמה בסדרות הבאות.
ברט מהוני (רויס ג'ונסון): סגן במשטרת ניו יורק.
ג'ונסון מגלם את דמותו של מהוני בתפקיד חוזר בסדרה "דרדוויל".
ריבה קונורס (פריזה פיץ-הנלי): אשתו של לוק קייג'.
פיץ-הנלי שבה לגלם את דמותה של קונורס בתפקיד חוזר בסדרה "לוק קייג'".
סמנתה רייס (מישל הרד): תובעת מחוזית.
הרד שבה לגלם את דמותה של רייס בתפקיד חוזר בעונתה השנייה של הסדרה "דרדוויל".
דורותי ווקר (רבקה דה מורניי): אמה המתעללת של טריש, סוכנת כישרונות שאמצה את ג'סיקה ג'ונס.
לן סירקיס (ברט אזאר): כריש הלוואות בו נתקלים ג'ונס וקייג' במהלך חקירה.
ד"ר קוזלוב (תומאס קופאצ'י): מנהל ארגון סודי הקשור לעברו של ויל סימפסון.
אינז גרין (לאה גיבסון, עונה 2): אחות לשעבר, הומלסית מוזנחת, עוקצנית וחסרת אכפתיות.
בדצמבר 2010, פורסם כי מליסה רוזנברג מפתחת סדרת טלוויזיה בשם "ידועה כג'סיקה ג'ונס" (AKA Jessica Jones), אשר הייתה עתידה לעלות לשידור ברשת ABC בין עונת השידורים שבין 2011 ל-2012. ג'ף לואב, ג'ו קסאדה, אלן פיין והווארד קליין צורפו כמפיקים בפועל, וכותב הקומיקס המקורי בריאן מייקל בנדיס כיועץ.
בסן דייגו קומיק-קון 2011, לואב אמר שהסדרה תהיה על "גיבורה שנכשלה המחדשת את חייה כחוקרת פרטית", ושדמויותיהם של קרול דנברס/גברת מארוול ולוק קייג' יופיעו בסדרה.
בנובמבר 2011, רוזנברג אמרה כי היא מקווה שהסדרה תעלה לשידור בעונת השידורים שבין 2012 ל-2013. באותו החודש, רוזנברג אישרה כי הסדרה תתקיים ביקום הקולנועי של מארוול, וכי בתסריט ישולבו אזכורים לטוני סטארק ותעשיות סטארק, וציינה כי קרול דנברס עתידה להופיע כדמות ראשית.
במאי 2012, נשיא מחלקת הבידור של רשת ABC פול לי הכריז כי הרשת לא תעלה לשידור את הסדרה.
באותה השנה, רוזנברג ציינה כי רשתות שידור אחרות מעוניינות לקנות את הסדרה, ואתר דדליין דיווח כי מארוול מפתחות ארבע מיני-סדרות לייב אקשן, וכי רשתות "WGN America", נטפליקס ואמזון מביעות עניין בהן.
בנובמבר 2013, הוכרז רשמית כי אולפני מארוול מפתחים סדרות טלוויזיה המבוססות על דמויותיהם של דרדוויל, ג'סיקה ג'ונס, לוק קייג' ואיירון פיסט, אשר יובילו למיני-סדרה על קבוצת הדפנדרס ועתידות לעלות לשידור ברשת נטפליקס.
רוזנברג הושכרה לכתוב ולהפיק את הסדרה מחדש, וליז פרידמן צורפה כמפיקה.
בדצמבר 2014, שם הסדרה נחשף כ"ידועה כג'סיקה ג'ונס של מארוול", אך קוצר ביוני 2015 ל"ג'סיקה ג'ונס".
ג'סיקה ולנטי היא בלוגרית, בעלת טור, וסופרת פמיניסטית מארצות הברית, והמייסדת של אתר Feministing ב-2004. היא המחברת או מחברת-שותפה של ארבעה ספרים על נשים ופמיניזם, כולל Full Frontal Feminism (2007), He's a Stud, She's a Slut (2008), ו-The Purity Myth (2009).
מאמריה פורסמו בכתבי עת ומגזינים רבים, כולל Ms.
ב-2011 הגרדיאן מינו אותה לרשימת "100 הנשים המובילות" בזכות עבודתה לחיבור הפמיניזם לעולם המקוון.
ולנטי גדלה בלונג איילנד סיטי, קווינס, במשפחה איטלקית-אמריקאית.
היא סיימה תואר שני בלימודי נשים ומגדר באוניברסיטת ראטגרס.
ב-2009 היא נישאה לאנדרו גוליס.
ולנטי יסדה את Feministing (פמיניסטינג) ב-2004, בזמן שעבדה מחלקה המשפטית של ארגון נשים לאומי NOW.
פמיניסטינג התחיל כבלוג, וצמח לקהילת אינטרנט עם מגוון מאמרים, חדשות, מאמרי דעה ופורומים לדיון.
בכתבה על נשים מובילות בעיתון הגרדיאן, כתבה הומה חלילי שפמיניסטינג הוא ה-אתר שהעביר את הפמיניזם לאינטרנט ועזר להקים תנועה פמיניסטית מקוונת, בדיוק בעת שהוכרז על מות התנועה.
בעקבות הצלחת פמיניסטיג, קמו עשרות ואז מאות בלוגים פמיניסטים, ועל פי חלילי, "ולנטי זכתה להרגיש את הכוח שטמון בחוויית החלוציות".
מעורבותה עם האתר גררה כמות רבה של בריונות רשת, וכן איומי רצח ואונס נגד ולנטי.
ולנטי עזבה את פמיניסטינג ב-2011, באומרה שהיא מעדיפה להשאיר את העשייה הזו לפמיניסטיות צעירות יותר.
מאז, היא תורמת לעריכת ספרים על פמיניזם, כמו Click: When We Knew We Were Feminists (2010), מאת ג' קורטני סאליבן וקורטני א.
ולנטי מרצה על פמיניזם ואקטיביזם מקוון ברחבי ארצות הברית ובמדינות שונות בעולם, וכותבת טור שבועי עבור הגרדיאן.
ולנטי, שפעילה מאוד ברשתות החברתיות, הודיעה ב-27 ביולי 2016 שהיא פורשת מפעילותה המקוונת בעקבות איומים.
לדבריה, היא חווה איומים רבים ויומיומיים מזה שנים, בין סוגים אחרים של התעמרות ברשת עקב דיעותיה הפמיניסטיות, אך שהפעם מדובר באיומי אונס ורצח נגד בתה בת החמש, וש"חלק זה מחיי העבודה שלי הוא פשוט לא מקובל".
ג'סיקה רוז בראון פינדלי היא שחקנית אנגלייה.
פינדלי נולדה בעיירה הקטנה קוקהאם שבמחוז ברקשייר.
אמה היא עוזרת הוראה ואביה הוא יועץ פיננסי.
היא למדה ריקודי בלט ב-"National Youth Ballet" ולאחר מכן בבית הספר המלכותי לבלט.
כשהייתה בת 15 הוזמנה לרקוד בבית האופרה המלכותית, קובנט גארדן עם להקת הבלט בלט מריאינסקי.
היא למדה בבית הספר "Furze Platt Senior School" בעיר מיידנהד .
אחרי סיום בחינות ה-GCSE התקבלה למספר בתי ספר למחול ובחרה ללמוד ב-Arts Educational Schools בלונדון, כי שם יכלה להיבחן בבחינות ה-A-level.
היא למדה שם במשך שנתיים, בשנה השנייה נותחה שלוש פעמים בקרסול, והניתוח האחרון השתבש.
נאמר לה שלא תוכל לרקוד יותר.
היא תמיד חשבה על קריירה במשחק.
בעידודו של מורה לאמנות היא סיימה את לימודיה בבית הספר "Arts Educational School, Tring Park" ואחר כך למדה לתואר ראשון באמנות באוניברסיטת סנט מרטינס סקול אוף ארט.
פינדלי לוהקה בתפקיד ראשי בדמות אמיליה בסרט "אלבטרוס" שביים ניאל מקורמיק .
לאחר מכן שיחקה בשני פרקים בתוכנית "עברייני על" של ערוץ E4. היא שיחקה בתפקיד ליידי סיביל, הבת הצעירה של בית גרנתהם, בסדרת הדרמה התקופתית "אחוזת דאונטון".
היא עזבה את הסדרה אחרי שלוש עונות כדי לקדם את הקריירה שלה.
ב-2011 הופיעה בפרק "15 מיליון נקודות" בעונתה הראשונה של הסדרה "מראה שחורה" של ערוץ 4. בשנת 2012 הופיעה בסרט "Not Another Happy Ending" מאת ג'ון מק'קיי, ושיחקה בתפקיד אליאס פלטייה במיני-סדרה "ליבירינת'" המבוססת על רומן באותו שם מאת קייט מוסה .
הוא לוהקה בתפקיד בוורלי פן בסרט הקולנוע "אגדת חורף עיבוד לרומן באותו שם לצדם של קולין פארל וראסל קרואו.
טים ברטון שקל ללהק את פינדלי בתפקיד הראשי לסרטו "אליס בארץ הפלאות" אבל העדיף לבסוף את השחקנית האוסטרלית מיה וסיקובסקה.
ב-2015 כיכבה בתפקיד שלי בגרסה המחודשת של הסרט "העורב".
ביולי 2015 שיחקה פינדלי בתפקיד אליס אולדרידג' בסרט הטלוויזיה "The Outcast" עיבוד של ה-BBC לרומן באותו שם מאת סיידי ג'ונס.
במאי 2015 הופיעה פינדלי לראשונה בתיאטרון בתפקיד אלקטרה בעיבוד חדש של המחזה "אורסטיאה" שהוצג בתיאטרון אלמיידה וזכתה לביקורות נלהבות.
המחזה הוצג אחר כך בתיאטרון טרפלגר בווסט אנד שבלונדון.
מאז 2017, מגלמת פינדלי את אחד התפקידים הראשיים בסדרת הטלוויזיה "פרוצות" בתור שארלוט ולס.
פינדלי החלה לצאת עם השחקן זיגי הית' בסוף שנת 2016. השניים נישאו ב-12 בספטמבר 2020.
שנהפרסקטגוריהשםתוצאה 2011 פרסי הקולנוע הבריטי העצמאי השחקנית החדשה המבטיחה אלבטרוס 2012 פרסי הקולנוע הבריטי של איבנינג סטנדרד השחקנית החדשה המבטיחה אלבטרוס
ג'סיקה טאק היא שחקנית אמריקאית.
היא בעלת תואר שני בפסיכולוגיה מאוניברסיטת ייל.
טאק התפרסמה כששיחקה באופרת הסבון "לחיות את החיים" ועל תפקידה הייתה מועמדת לפרס אמי ול"פרס אופרות הסבון".
בין השנים 1999 ל-2005 היא כיכבה בסדרת הדרמה המשפטית "המשפט של איימי".
שיחקה גם בסרטים "המזכירה", "היי סקול מיוזיקל 2" ו"היי סקול מיוזיקל 3".
ב-2008 לוהקה לסדרת הדרמה "דם אמיתי".
היא ביצעה הופעות אורח ביותר מחמישים סדרות טלוויזיה.
ביניהן, "ימי חיינו", "סיינפלד", "בוסטון ליגל", "מסובך", "האנטומיה של גריי", "ליזה על פי דרישה", ובין היתר בסדרות הטלוויזיה "שחור-כזה" ו"צרות טובות" ב-2019.
בשנת 2020 החלה לשחק בסדרת הטלוויזיה "העלאה" באמזון פריים וידאו, בתפקיד אימו של ניית'ן (רובי אמל), ובאותה שנה ביצעה הופעות אורח גם בסדרות הטלוויזיה "שריפות קטנות בכל מקום", "מוקד 911" ו"המתמחה".
בשנת 2021 שיחקה בסדרה "B Positive" של רשת CBS.
בשנת 2022 החלה לשחק בעונתה השלישית של סדרת המדע בדיוני "עבור כל האנושות" שנוצרה ונכתבה על ידי רונלד ד.
מור עבור אפל TV פלוס.
טלולה ג'סיקה אלינה היינס היא שחקנית וסופרת אנגלייה.
עד ל-2007 הייתה מופיעה בשם ג'סיקה סטיבנסון.
היינס שיחקה וגם הייתה שותפה ליצירה ולכתיבה של הסיטקום הבריטי "Spaced".
היינס הייתה מועמדת לפרס טוני, לפרס לורנס אוליבייה, לארבעה פרסי באפט"א (מתוכם זכתה בפרס אחד) ושלושה פרסי הקומדיה הבריטית (מתוכם זכתה בשני פרסים).
היא שגרירה של ארגון הצדקה "Action for Children" וארגנה קונצרט התרמה לפרויקט "האיטי קידס קינו" יחד עם חברתה השחקנית ג'וליה דייוויס.
היינס נולדה בלואישם שבלונדון וגדלה בברייטון.
היא למדה בבית הספר התיכון דורותי סטרינג'ר.
בנעוריה הייתה חברה בתיאטרון הלאומי לנוער .
הופעת הבכורה שלה בתיאטרון הייתה ב-1990 במחזמר "בליץ!" מאת ליונל בארט .
בעונה 1992–1993 שיחקה היינס בתיאטרון "וסט יורקשייר פלייהאוס" בלידס.
עוד ב-1993 הופיעה בתפקיד מיילדת בסרט "The Baby of Mâcon" בבימויו של פיטר גרינוויי.
בשנים הראשונות של הקריירה שלה השתמשה היינס בשם הנעורים שלה כשם הבמה.
היא שיתפה פעולה עם קייטי קרמייקל במופע סטנד-אפ בשם "ליז הארליז" והופיעה בשתי הפקות בתיאטרון קרוסיבל שבשפילד.
בשנים 1995 עד 1997 שיחקה בדרמת הטלוויזיה "Staying Alive".
עוד בטלוויזיה השתתפה בתוכנית המערכונים "Six Pairs of Pants" בסדרה "(Un)natural Acts" ובסיטקום "אסילום" שם נפגש הצוות שיצר אחר כך את "מחוקים" (סטיבנסון, סיימון פג ואדגר רייט).
ב-1997 שיחקה היינס בתפקיד אורח בפרק בסדרה "רציחות במידסומר".
מ-1998 עד 2000 שיחקה היינס בתפקיד שריל בסיטקום המצליח "משפחת רויאל".
היא שבה לגלם את הדמות בפרקי ספיישל בשנים 2006, 2009 ו-2010. ב-1999 הייתה שותפה לכתיבה וכיכבה בסיטקום "Spaced".
הופעת הבכורה שלה בתיאטרון בלונדון הייתה באפריל 2009 בתפקיד "בולה" אסירה לשעבר במחזה "The Night Heron" מאת ג'ז באטרוורת' בתיאטרון רויאל קורט.
ב-2004 שיחקה בתפקיד קטן בדמות איבון בקומדיית האימה "מת על המתים", שוב יחד עם פג ועם רייט.
באותה שנה לוהקה בתפקיד מגדה, חברה של הדמות הראשית בסרט "ברידג'ט ג'ונס: עובדות החיים" סרט ההמשך ל"יומנה של ברידג'ט ג'ונס".
ב-2005 הופיעה היינס בתפקיד הראשי בסיטקום "העולם על פי בקס" של ערוץ BBC One, וכיכבה בקומדיה הבריטית "קונפטי" לצדם של ג'ימי קאר, מרטין פרימן ומארק היפ.
בתחילת 2007 שיחקה היינס בתפקיד ראשי בסרט "Magicians" יחד עם צמד הקומיקאים דייוויד מיטשל ורוברט וב.
עוד באותה שנה כיכבה בסרט הטלוויזיה " Learners" שאותו גם כתבה ושודר לראשונה בנובמבר 2007 בערוץ BBC One.
בסרט "הארי פוטר ומסדר עוף החול" דיבבה את הדמות של מאפאלדה הופקירק.
ב-2007 שיחקה היינס בתפקיד ג'ואן רדפרן בשני פרקים בסדרה "דוקטור הו" ("Human Nature" ו-"The Family of Blood").
ב-2010 חזרה לשחק בסדרה בפרק "סוף הזמן" בדמות בשם וריטי ניומן, שהיא הנינה של ג'ואן רדפרן.
היינס הופיעה גם בתסכית דרמה מסדרת "דוקטור הו" בשם "Invaders from Mars" בהפקת "Big Finish Productions" יחד עם סיימון פג.
ב-2007 כיכבה היינס בסרט "הבן של רמבו" (בשם ג'סיקה סטיבנסון) בתפקיד מרי פראודפוט לצדו של ביל מילנר.
היינס הייתה שותפה לכתיבה של הפיילוט "Phoo Action" המבוסס על הקומיקס של ג'יימי יולט, ששודר בערוץ BBC Three בתחילת 2008.
באותה שנה הופיעה היינס בסרט הקומי "Faintheart" ובהפקה מחודשת של המחזה "The Norman Conquests" מאת אלן אייקבורן בתיאטרון אולד ויק.
ב-2009 הופיעה היינס לראשונה בברודוויי כשההצגה הועלתה שם, והייתה מועמדת על תפקידה לפרס טוני.
ב-2009 חזרה להופיע בתיאטרון רויאל קורט במחזה "The Priory" מאת מייקל ויין.
ב-2008 הודיעה היינס שהיא מתכננת קריירה כסטנדאפיסטית ושהיא כותבת ספר ילדים בשם "Ants in the Marmalade".
באותה שנה שיחקה היינס בתפקיד שיבון שארפ, בעלת משרד ליחסי ציבור, בסדרה הקומית "Twenty Twelve" העוסקת בהכנות לאולימפיאדה בלונדון של שנת 2012. הסדרה שודרה בתחילה בערוץ BBC Four ובאביב 2012 הועברה לערוץ BBC Two.
עונה שנייה של הסדרה שודרה ביולי 2012. היא גילמה שוב את אותה דמות ב-2014 בסדרה "W1A" וזכתה בפרס באפט"א על הופעתה.
בדצמבר 2012 הופיעה היינס לצד יו בונוויל בתוכנית הטלוויזיה "World's Most Dangerous Roads" בנסיעה ברחבי גאורגיה.
היינס השתתפה בסרט "Nativity 2: The Second Coming" בתפקיד אנג'ל מתיוס.
הסרט יצא לאקרנים בנובמבר 2012.
בנובמבר 2012 הקליטה היינס את השיר "Laughing in Rhythm" של סלים גיילארד בדואט יחד עם אנתוני סטרונג .
ב-2013 יצרה היינס את הסיטקום "קדימה, נשים" על חבורת נשים סופרג'יסטיות בעיירה בדיונית בשם בנברי.
היא כיכבה בסדרה בתפקיד מרגרט ולצדה שיחקו רבקה פרונט, ג'ודי פארפיט, אמה פירסון, אדריאן סקרבורו וריאן סמפסון.
ב-2002 התחתנה היינס עם אדם היינס.
שנה שם שם באנגלית תפקיד הערות 1993 Swing Kids הלגה The Baby of Mâcon המיילדת הראשונה 2000 נולדו רומנטיים Born Romantic ליבי 2002 Tomorrow La Scala!
ג'סיקה אלמנס (בשוודית: Jessica Almenäs; נולדה ב-16 בנובמבר 1975) היא מנחת טלוויזיה שוודית.
אלמנס נולדה בלולאו, ב-1998 היא סיימה כסגנית ראשונה בתחרות מיס שוודיה והייתה נציגת מדינתה בתחרות מיס עולם.
ב-2008 החלה להנחות את התוכנית "Let's Dance" שהיא הגרסה השוודית לתוכנית "רוקדים עם כוכבים" ובאותה שנה הנחתה את טקס פרסי הטלוויזיה Kristallen.
מ-2011 החלה להנחות את הגרסה המקומית לתוכנית לרדת בגדול.
ג'סיקה כהן (נולדה ב-1973) היא מתרגמת אמריקאית-ישראלית ילידת בריטניה.
עיקר עבודתה עוסק בתרגום ספרים מעברית לאנגלית.
זוכת פרס מאן בוקר הבינלאומי לשנת 2017 על תרגום הספר "סוס אחד נכנס לבר" של דויד גרוסמן לאנגלית.
כהן נולדה בקולצ'סטר שבאנגליה בשנת 1973, בתם של רות וסטנלי כהן, שהיה פרופסור לסוציולוגיה.
בשנת 1980 עלתה עם הוריה לירושלים, שם החלה ללמוד בעברית.
בירושלים היא למדה בתיכון בגימנסיה העברית רחביה וספרות אנגלית באוניברסיטה העברית.
בשנת 1997 היגרה יחד עם בעלה לארצות הברית, שם גרה במקומות שונים ולבסוף התיישבה בדנוור.
היא בעלת תואר שני בשפות המזרח הקרוב ותרגום מאוניברסיטת אינדיאנה בלומינגטון בבלומינגטון.
היא החלה לתרגם בצורה מקצועית חומרים מסחריים מעברית לאנגלית ולהפך בשנת 1998 והספר הראשון בתרגומה יצא לאור ב-2003 והחל מ-2012 היא עוסקת אך ורק בתרגום חומרים ספרותיים.
תרגומיה כוללים ספרים של חלק מהבולטים בסופרים הישראליים, ביניהם דויד גרוסמן, אתגר קרת, אמיר גוטפרוינד, רותו מודן ודורית רביניאן.
כהן הייתה מועמדת פעמיים לפרס הסיפורת הזרה של האינדיפנדנט (פרס שאוחד בהמשך לתוך פרס מאן בוקר הבינלאומי) על תרגומיה לספרים של דויד גרוסמן.
היא הופיעה פעמיים ברשימה הארוכה לפרס - ב-2006 על תרגומה ל"בגוף אני מבינה" שמכיל שתי נובלות של גרוסמן וב-2011 על תרגומה ל"אשה בורחת מבשורה".
בנאום הזכייה שלה בפרס מאן בוקר, הודיעה כהן שתתרום מחצית מכספי הפרס לארגון בצלם.
ג'סיקה הֵנִיק היא שחקנית אנגלייה, אשר מוכרת מתפקידה בסדרה "משחקי הכס" ובתור גיבורת-העל קולין וינג בסדרות המקור של נטפליקס; "המגנים" ו"איירון פיסט".
ג'סיקה הניק נולדה ב-30 באוגוסט 1992 במחוז סארי שבאנגליה לזוג הורים מהגרים, אם מסינגפור שהשתייכה לבני ההאן ואב מזמביה.
את לימודי המשחק הראשוניים שלה היא עשתה בבית הספר לתיאטרון "Redroofs", ואת כישוריה היא רכשה בתיאטרון הנוער הלאומי של אנגליה.
ביוני 2009, היא לוהקה לתפקיד הראשי בסדרת הטלוויזיה "לוחמי רוח" של רשת "BBC", ובכך הפכה לשחקנית הראשונה ממזרח אסיה המובילה סדרה בטלוויזיה הבריטית.
לקראת התפקיד, היא התאמנה באמנות הלחימה "וו-שו", ועל משחקה הייתה מועמדת לפרסים שונים.
בתחילת 2013, הניק החלה להופיע בתיאטרון, וגילמה את הדמות הראשית במחזה "Running on the Cracks" בהתבסס על ספרה של ג'וליה דונלדסון.
על הופעתה, זכתה לשבחים רבים.
בהמשך אותה השנה, היא לוהקה לסדרה "אובססיה: תשוקות אפלות" של רשת "דיסקברי חקירות", ולאחר מכן הצטרפה לסדרה "Silk" של רשת "BBC One".
כמו כן, היא הופיעה בסדרה "Lewis" של רשת "ITV".
ב-2015, הניק הצטרפה לסדרה "משחקי הכס" של רשת "HBO" בעונתה החמישית.
היא גילמה את דמותה של נימריה סאנד, עד העונה השביעית.
ב-2016, היא הופיעה בסרט "מלחמת הכוכבים: הכוח מתעורר" בתפקיד קטן וזכתה להערצה ניכרת מצד המעריצים.
ב-2017, היא לוהקה לתפקיד ראשי בסדרה "איירון פיסט" של הזרמת המדיה "נטפליקס", כדמותה של קולין וינג.
היא שבה לגלם הדמות בספין אוף "דפנדרס" וב"לוק קייג'".
עוד בשנה זו החלה לשחק בעונה השנייה של המותחן הפסיכולוגי "רצח בדם קר", בדמותה של ביאנקה מנקיו.
בספטמבר 2018 שבה לגלם את דמותה של קולין וינג בעונה השנייה של "איירון פיסט" שעלתה ב"נטפליקס".
בשנת 2020 שיחקה בסרטה של סופיה קופולה "על הקרשים" בדמותה של פיונה, ושיחקה את הדמות הנשית הראשית בסרט "אהבה ומפלצות" לצד דילן או'בריאן.
בשנת 2021 היא כיכבה בסרט "מטריקס: התחייה" לצדו של קיאנו ריבס והצטלמה גם לסרט "האיש האפור" שהופץ בשנת 2022.
+שנהסרטתפקידהערות2014Dr Liebensteinרייצ'ל2015The Head Hunterפאולה ריידמלחמת הכוכבים - פרק 7: הכוח מתעוררג'סיקה פאבה2016The Head Hunterאייקו קו2017יחסים פתוחיםג'ואנהRice on Whiteאלנה2020מתחת למיםאמיליאון דה רוקספיונה סאנדרסאהבה ומפלצותאיימי2021מטריקס: התחייהבאגס2022האיש האפורסוזן בראווררצח כתוב היטב: תעלומה יווניתפג2023The Royal Hotelליב 2024קוקיה (אנ')בת'TBAHuntington
ג'סינדה קייט לורל ארדרן היא מדינאית ניו זילנדית, לשעבר ראש ממשלת ניו זילנד מטעם מפלגת הלייבור (26 באוקטובר 2017 – 25 בינואר 2023).
נבחרה לראשונה לפרלמנט בבחירות 2008, והחל מ-1 באוגוסט 2017 כיהנה כיושבת ראש האופוזיציה.החלה לכהן בתפקיד ראש ממשלת ניו זילנד ב-26 באוקטובר 2017. היא נבחרה לכהונה שנייה ברוב של 49% באוקטובר 2020. ב-19 בינואר 2023 הודיעה ארדרן כי תפרוש מראשות הממשלה והנהגת מפלגת הלייבור עד 7 בפברואר.
ארדרן הפכה למנהיגת האופוזיציה כשאנדרו ליטל התפטר מראשות מפלגת הלייבור, לאחר ירידה משמעותית בפופולריות של המפלגה.
תחת מנהיגותה הלייבור הצליחה להגיע להישג משמעותי לראשונה מזה עשור ולסיים במקום השני בבחירות הכלליות בשנת 2017, עם 46 מושבים, כשהמפלגה הלאומית עם 56 מושבים.
ראש הממשלה המכהן, ביל אינגליש, התקשה בהרכבת הממשלה ולאחר שיו"ר מפלגת "ניו זילנד תחילה", וינסטון פיטרס, הכריז שיחבור למפלגת הלייבור ובכך הוכרז שארדרן תמונה לראש ממשלת ניו זילנד הבאה.
בחמש שנות כהונתה ממשלתה התמודדה עם אתגרים ממשבר הדיור בניו זילנד, עוני ואי שוויון חברתי.
ארדרן הטתה את מפלגת הלייבור למרכז לקראת הבחירות הכלליות באוקטובר 2020 והבטיחה לקצץ בהוצאות במהלך השפעת המיתון של מגפת הקורונה.
היא הובילה את מפלגת הלייבור לניצחון והשיגה רוב כולל של 65 מושבים בפרלמנט, הפעם הראשונה שבה הוקמה ממשלת רוב מאז הנהגת שיטת ייצוג יחסי ב-1996. בינואר 2023 התפטרה כשהיא תולה את החלטתה באובדן יכולתה ברמה האישית להמשיך לתמרן בין היותה אם לתינוקת וכהונתה כראשת ממשלה.
ארדרן נולדה בהמילטון, ניו זילנד, למשפחה נוצרית-מורמונית.
היא גדלה במורינסוויל ומורופרה, שם אביה, רוס ארדרן, שירת כשוטר.
היא למדה באוניברסיטת ואיקאטו והשלימה לימודיה בשנת 2001 עם תואר ראשון בלימודי תקשורת, בפוליטיקה וביחסי ציבור.
היא הצטרפה למפלגת הלייבור בגיל צעיר, והפכה לדמות בכירה בתנועת הצעירים של המפלגה.
לאחר שסיימה את לימודיה באוניברסיטה עבדה במשרדים של הלן קלארק כעורכת מחקר.
מאוחר יותר שהתה זמן-מה בלונדון ועבדה כיועצת בכירה למדיניות לטוני בלייר.
היא גם צורפה למשרד הפנים כדי לעזור לבחון את גופי השיטור באנגליה ובוויילס.
בתחילת 2008 זכתה בבחירות לנשיאות האיגוד הבין-לאומי של נוער סוציאליסטי, תפקיד שהוביל לביקוריה במדינות כמו ירדן, ישראל, אלג'יריה וסין.
ארדרן חזרה מלונדון לניו זילנד ודורגה ברשימת מפלגת הלייבור במקום ה-20, בבחירות שנערכו בשנת 2008, והפכה לחברת פרלמנט הצעירה ביותר בהיסטוריה של ניו זילנד.
בפרלמנט כיהנה כדוברת לענייני הנוער מטעם מפלגת הלייבור.
במקביל התארחה בתוכנית טלוויזיה בערוץ TVNZ והופיעה פעמים רבות בתוכניות הבוקר של אותו ערוץ.
ב-1 באוגוסט 2017, שבעה שבועות לפני הבחירות הכלליות בניו זילנד, מונתה למנהיגת האופוזיציה לאחר שנבחרה לעמוד, בראש מפלגת הלייבור של ניו זילנד בעקבות התפטרותו של אנדרו ליטל, ראש המפלגה הקודם.
בגיל 37 הפכה ארדרן למנהיגת מפלגת הלייבור הצעירה ביותר בהיסטוריה של המפלגה ולמנהיגה-אישה השנייה מאז הלן קלארק ועד מהרה הפכה לפוליטיקאית אהודה מאוד במדינה שהביאה לפופולריות הולכת וגואה של המפלגה לקראת הבחירות הכלליות בשנת 2017.
לאחר השבעת ממשלתה ב-26 באוקטובר 2017 ארדרן הפכה לראש ממשלה אישה השלישית בהיסטוריה של ניו זילנד, אחרי ג'ני שיפלי (1997–1999) והלן קלארק (1999–2008).
היא מונתה לחברת המועצה למנהיגות נשים עולמיות ועם כניסתה לתפקיד בגיל 37 היא הפכה לאדם הצעיר ביותר בראשות ממשלת ניו זילנד מאז 1856.
ב-19 בינואר 2018, ארדרן הכריזה כי היא בהיריון, וכי סגנה וינסטון פיטרס ימלא את מקומה בששת השבועות שלאחר הלידה.
לאחר לידת בתה, מילא סגנה את תפקיד ראש הממשלה ב-21 ביוני עד 2 באוגוסט 2018.
ארדרן הודיעה על כוונתה להפחית את עוני הילדים בניו זילנד בתוך עשור.
ביולי 2018 הודיעה ארדרן על תחילת חבילת הדגל של ממשלתה.
בין הוראותיה, החבילה הגדילה בהדרגה את חופשת ההורים בתשלום ל-26 שבועות ושילמה 60 דולר לשבוע למשפחות עם הכנסה נמוכה ובינונית עם ילדים צעירים.
בשנת 2019 החלה הממשלה בהשקת תוכנית ארוחות צהריים לבית הספר במטרה לסייע בהפחתת העוני בילדים.
מאמצים אחרים לצמצום העוני כללו הגדלה של הטבות הרווחה העיקריות, הרחבת ביקורי הרופאים בחינם, אספקת מוצרי היגיינת מחזור בחינם בבתי הספר והוספת מלאי הדיור הממלכתי.
מבחינה כלכלית, ממשלת ארדרן יישמה העלאות קבועות של שכר המינימום במדינה והכניסה את קרן הצמיחה המחוזית להשקעה בפרויקטים של תשתיות כפריות.
בנוסף, ממשלת ארדרן ביטלה את הפחתת המס שתכננה המפלגה הלאומית ואמרה במקום זאת שתעדיף הגדלת הוצאות לבריאות וחינוך.
השנה הראשונה לחינוך העל-תיכוני מסופקת בחינם החל מ-1 בינואר 2018, הממשלה בראשותה הסכימה להגדיל את שכר המורים היסודיים ב-12.8 דולר (עבור מורים מתחילים) וב-18.5 אחוזים (עבור מורים בכירים) עד 2021. ארדרן התנגדה להרשעת אנשים שמשתמשים בקנאביס בניו זילנד והתחייבה לקיים משאל עם בנושא (שנערך בפועל באוקטובר 2020).
ארדרן הודתה בשימוש בעבר בקנאביס במהלך דיון ששודר בטלוויזיה לפני בחירות 2020.
ב-2 בפברואר 2018 נסעה ארדרן לווייטנגי לציון יום הווייטנגי השנתי (אשר נערך בכל שנה ב-6 בפברואר, לציון חתימת המסמך המייסד של ניו זילנד ב-6 בפברואר 1840) ; ביקורה ארך חמישה ימים, ביקור חסר תקדים באורכו.
ביקורה התקבל באופן חיובי על ידי המנהיגים המאורים, והפרשנים ציינו ניגוד חד לתגובות החריפות שקיבלו כמה מקודמותיה וקודמיה בתפקיד.
ב-24 באוגוסט 2018 הסירה ארדרן את שרת השידור קלייר קורן מהקבינט לאחר שזו לא חשפה פגישה עם שדרן מחוץ לעסקים הפרלמנטריים, במה שנחשב כניגוד אינטרסים.
קורן נותרה שרה מחוץ לקבינט וארדרן ספגה ביקורת מצד האופוזיציה על כך שלא הדיחה את קורן.
ב-7 בספטמבר, ארדרן קיבלה את התפטרותה של קורן.
אף על פי שמפלגת הלייבור קיימה קמפיין למס רווחי הון בשלוש הבחירות האחרונות, ארדרן התחייבה באפריל 2019 שהממשלה לא תיישם מס על רווח הון בראשותה.
בספטמבר 2019 ספגה ארדרן ביקורת על התנהלותה בטענה של תקיפה מינית כלפי עובד במפלגתה.
לדבריה, נאמר לה שההאשמה אינה כוללת פגיעה מינית או אלימות לפני שהתפרסם דיווח על האירוע במגזין "ספין-אוף" ב-9 בספטמבר.
כלי תקשורת הטילו ספק באחריותה, כשעיתונאי אחד קבע כי טענתה של ארדן "קשה לבליעה".
ב-5 בנובמבר 2017 ערכה ארדרן את המסע הרשמי הראשון שלה מעבר לים לאוסטרליה, שם פגשה לראשונה את ראש ממשלת אוסטרליה מלקולם טרנבול.
היחסים בין שתי המדינות היו מתוחים בחודשים הקודמים בשל יחס אוסטרליה לתושבי ניו זילנד המתגוררים במדינה, וזמן קצר לפני כניסתה לתפקיד, ארדרן דיברה על הצורך לתקן את המצב הזה ולפתח קשרים טובים יותר לעבודה עם ממשלת אוסטרליה.
טרנבול תיאר את הפגישה במונחים לבביים: "אנו סומכים אחד על השנייה...
העובדה שאנחנו ממסורות פוליטיות שונות אינה רלוונטית".
ארדרן טסה לווייטנאם ב-9 בנובמבר לביקורה הראשון בפסגת APEC.
בנובמבר 2017 הודיעו שר צמיחת הסחר והייצוא דייוויד פארקר וארדרן כי הממשלה תמשיך להשתתף במשא ומתן לשותפות טרנס-פסיפיק למרות התנגדות המפלגה הירוקה לנושא.
ב-25 באוקטובר 2018, אישרה ניו זילנד את ההסכם המתוקן, ההסכם המקיף והמתקדם לשותפות טרנס-פסיפיק, שארדרן תיארה שהוא טוב יותר מהסכם TPP המקורי.
בדצמבר 2017 הביעה ארדרן תמיכה בהחלטת האו"ם שמתחה ביקורת על החלטתו של נשיא ארצות הברית דונלד טראמפ להכיר בירושלים כבירת ישראל, ואמרה שכמה החלטות "שראינו לאחרונה על ידי גורמים בן-לאומיים כמו ארצות הברית...
החזירו אותנו אחורה, לא קדימה."
ב-20 באפריל 2018, ארדרן השתתפה בפגישת ראשי הממשלה של חבר העמים הבריטי 2018 בלונדון, שם נבחרה להרים כוסית לחבר העמים בסעודה ממלכתית של מנהיגי העולם.
באותו מעמד היא פגשה את המלכה אליזבת השנייה.
ב-5 בספטמבר נסעה ארדרן לנאורו, שם השתתפה בפורום איי האוקיינוס השקט.
מתנגדים מהתקשורת והמפה הפוליטית מתחו ביקורת על החלטתה לנסוע בנפרד משאר חברי המשלחת שלה כדי שתוכל לבלות יותר זמן עם בתה.
המבקרים טענו שהטיסה הנוספת תעלה למשלמי המיסים עד 100,000 דולר ניו זילנדי.
ארדרן דחתה קודם לכן את ההצעות לפיה היא לא תצטרך להשתתף בפורום; היא הייתה ראש ממשלת ניו זילנד הראשון מאז 1971 שלא השתתף בפורום מחוץ למערכת הבחירות.
מאוחר יותר ספגה ביקורת על כך שלא פגשה פליטים בנאורו.
ב-24 בספטמבר הפכה ארדרן לראש ממשלה-אישה הראשונה שהשתתפה ב עם תינוק.
בפנייתה לעצרת הכללית ב-27 בספטמבר שיבחה את האומות המאוחדות על רב-צדדיותה, הביעה תמיכה בצעירים בעולם וקראה להתייחס מיידית להשפעות ולגורמים של שינויי האקלים, לשוויון האישה ולחסד כבסיס לפעולה.
באוקטובר 2018 העלתה ארדרן את נושא מחנות החינוך מחדש של שינג'יאנג והפרות זכויות אדם כנגד המיעוט המוסלמי האוגיארי ב.
סין כלאה יותר ממיליון אוגיארים ושאר מיעוטים אתניים מוסלמים בעיקר במחוז שינג'יאנג שבצפון-מערב סין, במחנות המעצר, שם הם מוחזקים בכפייה.
ארדרן העלתה חשש לרדיפת המוסלמים בני הרוהינגיה במיאנמר.
בנובמבר 2018 היא נפגשה עם מנהיג מיאנמר, אונג סן סו צ'י והציעה עזרה כלשהי שתעניק ניו זילנד לפתרון משבר הרוהינגיה.
ב-23 בספטמבר 2019, בעצרת האומות המאוחדות בעיר ניו יורק, קיימה ארדרן פגישה רשמית ראשונה עם דונלד טראמפ.
היא דיווחה כי הנשיא האמריקני גילה "עניין" בתוכנית הרכישה של אקדחים בניו זילנד.
ב-28 בפברואר 2020 מתחה ארדן ביקורת על מדיניות אוסטרליה לגרש ניו זילנדים חסרי אזרחות אוסטרלית שהתגוררו ביבשת, ואמרה שהיא פוגעת ביחסי אוסטרליה-ניו זילנד.
ב-15 במרץ 2019, 51 בני אדם נרצחו ו-49 נפצעו בשני מסגדים בכרייסטצ'רץ'.
בהצהרה ששודרה בטלוויזיה, ארדרן הביעה תנחומים וקבעה כי הירי בוצע על ידי אנשים בעלי "השקפות קיצוניות" שאין להם מקום בניו זילנד, או בשום מקום אחר בעולם, וכן תיארה את הטבח כפיגוע טרור מתוכנן היטב.
ארדרן הכריזה על תקופת אבל לאומית וחתמה על ספר תנחומים לאומי שפתחה בבירה וולינגטון.
היא נסעה גם לכרייסטצ'רץ' לפגוש את משפחות הקורבנות.
ארדרן זכתה לשבחים בין-לאומיים על תגובתה לירי ותצלום שלה מחבקת את בן הקהילה המוסלמית כריסטצ'רץ' עם המילה "שלום" באנגלית ובערבית הוקרן על בורג' חליפה.
ציור קיר בגודל 25 מטר מתצלום זה נחשף במאי 2019.
בתגובה לירי הודיעה ארדרן על כוונת ממשלתה להנהיג תקנות נשק מחמירות יותר.
לדבריה, ההתקפה חשפה מגוון חולשות בחוק הנשק של ניו זילנד.
ב-10 באפריל 2019, פחות מחודש לאחר ההתקפה, העביר הפרלמנט בניו זילנד חוק האוסר על רוב כלי הנשק החצי-אוטומטיים ורובי הסער, חלקים שהופכים אקדחים לרובים חצי-אוטומטיים ומחסניות בעלות קיבולת גבוהה.
על פי שר ההגנה של סרי לנקה, רואן וויווארדנה, פיגועי חג הפסחא בסרי לנקה בשנת 2019 היו תגמול על הירי במסגד כרייסטצ'רץ'.
עם זאת, ארדרן הביעה ספק כי הפיגועים תוכננו ככל הנראה לפני מתקפת כרייסטצ'רץ'.
ב-15 במאי 2019 עמדו ארדרן ונשיא צרפת עמנואל מקרון בראש פסגת שיחות כרייסטצ'רץ', שמטרתה "להפגיש בין מדינות וחברות טכנולוגיה בניסיון להביא לסיום היכולת להשתמש ברשתות החברתיות לצורך ארגון וקידום טרור ואלימות קיצוניות."
עם זאת, גם על משבר זה הצליחה הממשלה לצאת כשידה על העליונה ובאוקטובר 2020 הכריזה כי גברה על ההתפרצות השנייה וכלל ההגבלות הוסרו.
ב-14 במרץ 2020 הודיעה ארדרן כי הממשלה תדרוש מכל מי שייכנס למדינה החל מחצות ה-15 במרץ, לבודד את עצמו למשך 14 יום.
לדבריה, הכללים החדשים יביאו לכך שלניו זילנד תהיינה "הגבלות הגבולות הרחבות והקשוחות ביותר בכל מדינה בעולם".
ב-19 במרץ הצהירה ארדרן כי גבולות ניו זילנד ייסגרו לכלל האזרחים ולא רק תושבי הקבע, לאחר השעה 23:59 ב-20 במרץ.
ארדרן הודיעה שניו זילנד תעבור לרמת התראה 4, כולל סגר ארצי, בשעה 23:59 ב-25 במרץ.
כלי תקשורת לאומיים ובין-לאומיים סיקרו את תגובת הממשלה בראשות ארדרן, שיבחו את הנהגתה ואת תגובתה המהירה להתפרצות המגפה בניו זילנד.
היא בלטה בהופעותיה הנרחבות בראיונות, במסיבות עיתונאים וברשתות החברתיות באמצעים שנועדו להסביר את צעדיה לאוכלוסייה ולהכין את האזרחים לבאות.
באמצע אפריל 2020 הגישו שני מועמדים תביעה לבית המשפט העליון באוקלנד נגד ארדרן וכמה גורמים ממשלתיים, ביניהם מנכ"ל הבריאות אשלי בלומפילד, בטענה כי הסגר שהוטל כתוצאה מהמגפה פגעה בחירויות האזרח והוא נוצר לשם "רווח פוליטי".
התביעה נדחתה על ידי השופטת מרי פיטרס מבית המשפט העליון באוקלנד, לאחר ששוכנעה שהצעדים נבעו מהכרח בריאותי ותברואתי.
ב-5 במאי 2020, ארדרן, מקבילה האוסטרלי סקוט מוריסון וכמה מנהיגים באוסטרליה סיכמו כי ישתפו פעולה בפיתוח אזור נסיעה חופשי שיאפשר לתושבים משתי המדינות לנסוע בחופשיות ללא מגבלות נסיעה כחלק ממאמצים להקל על הגבלות הנגיף.
סקרי דעת קהל לאחר הסגר הראו תמיכה של 60% במפלגת הלייבור בראשותה ובחודש מאי 2020, ארדרן זכתה לדירוג של 59.5 אחוז, כ"ראש ממשלה מועדפת", בסקר של Newshub Reid, שהיה הציון הגבוה ביותר עבור כל מנהיג בתולדות סקר Research Reid שמציין לחיוב את פעולותיה הנכונות להכלת המצב.
באוקטובר 2020 זכתה בקדנציה שנייה לאחר שהצליחה להוביל את מפלגתה להישג שיא מזה 50 שנה, כאשר מפלגתה מקבלת 64 מושבים בפרלמנט במה שמאפשר לארדרן להקים ממשלה ללא מפלגות נוספות.
מפלגת הלייבור זכתה ברוב של 49 אחוזים בבחירות שהיה להישג השלישי בגובהו בהיסטוריה בת 104 השנים של המפלגה, רק פחות מ-55.8% בשנת 1938 ו-51.3% בשנת 1946. זו הפעם הראשונה במערכת הבחירות מאז 1996 שמפלגה אחת זוכה בה.
היה זה גם ההישג הגרוע ביותר בהיסטוריה של המפלגה הלאומית מזה 20 שנה.
ב־6 בנובמבר 2020 הושבעה ממשלתה השנייה.
ב-2 בדצמבר 2020, ארדרן הכריזה על מצב חירום לשינויי אקלים בניו זילנד והתחייבה שהממשלה תהיה נייטרלית פחמן עד 2025 בהצעת פרלמנט.
כחלק ממחויבות זו לנייטרליות פחמן, המגזר הציבורי יידרש לקנות כלי רכב חשמליים או היברידיים בלבד, הצי יקטן עם הזמן ב-20 אחוזים, וכל 200 הדוודים הפחמיים בבנייני השירות הציבורי יופסקו בהדרגה.
הצעה זו נתמכה על ידי מפלגות הלייבור, הירוקים והמאורים, אך התנגדו מפלגות האופוזיציה הלאומית וה-ACT.
בתגובה להחרפת בעיות הדיור, הכריזה שרת השיכון והפיתוח העירוני, מייגן וודס, על רפורמות חדשות.
רפורמות אלו כללו את הסרת הניכוי בריבית, שינוי הקריטריונים כך שיקלו על קבלת סיוע לדיור לרוכשי דירה ראשונה, הקצאה מחודשת של כספי התשתיות (ששמה קרן להאצת דיור) למועצות המחוזיות, הארכת מבחן קו בהיר מחמש שנים לעשר שנים.
ב-14 ביוני 2021, ארדרן אישרה שממשלת ניו זילנד תתנצל רשמית על פשיטות השחר.
פשיטות השחר היו סדרה של פשיטות משטרתיות אשר כוונו באופן לא פרופורציונלי לבני הפזורה של פסיפיקה בניו זילנד במהלך שנות ה-70 ותחילת שנות ה-80.
ב-26 בינואר 2021, ארדרן הצהיר כי גבולות ניו זילנד יישארו סגורים לרוב שאינם אזרחים ולא תושבים עד שאזרחי ניו זילנד "יחוסנו ויוגנו".
התוכנית למתן חיסון נגד COVID-19 החלה בפברואר 2021. התפרצות של זן דלתא של נגיף הקורונה באוגוסט 2021 הניעה את הממשלה לחוקק שוב סגר ארצי.
עד ספטמבר, מספר הזיהומים החדשים בקהילה החל לרדת שוב; נערכו השוואות עם התפרצות באוסטרליה השכנה, שלא הצליחה להכיל התפרצות הזן באותו זמן.
במהלך 2022 הוסרו ההנחיות הקורונה עד ספטמבר 2022.
בתחילת נובמבר 2022 אישרה ארדרן, במהלך ועידת מפלגת הלייבור השנתית, שתתמודד לקדנציה שלישית כראש ממשלה בבחירות הכלליות בניו זילנד, שמיועדות להתקיים באוקטובר 2023. בינואר 2023 שינתה את דעתה והודיעה כי תתפטר וכהונתה תפקע לא יאוחר מ־7 בפברואר וכי היא לא תתמודד בבחירות 2023. בהודעת הפרישה אמרה ארדרן: .
כהונתה כראש ממשלת ניו זילנד הסתיימה ב-25 בינואר 2023, עם השבעתו של כריס היפקינס למשרה זו.
ארדרן מתארת את עצמה כסוציאל-דמוקרטית, פרוגרסיבית ופמיניסטית.
היא תיארה את הלן קלארק כגיבורה פוליטית.
בנאום הבכורה שלה בפרלמנט ב-2008 ארדרן אמרה שהיא תומכת במדינת הרווחה כ"רשת ביטחון הכרחית ותמיכה עבור אלה שאינם יכולים לפרנס את עצמם" ודיברה על תמיכתה באיגודים המקצועיים.
ב-2017 הביעה את התנגדותה לתוכניות המפלגה הלאומית לקיצוצי מיסים לבעלי הכנסה גבוהה.
ארדרן הצביעה בעד חוק השוויון בנישואים, אשר אפשר לזוגות חד-מיניים להינשא באופן חוקי בניו זילנד ובשנת 2004 היא שילמה 20 דולר כדי ששמה ייכלל ברשימת התומכים בחוק האיחוד האזרחי שפורסם באחד מעיתוני ניו זילנד.
ארדרן תומכת בליברליזציה של חוקי ההפלה ופעלה להסרת מעשי הפלה מחוקי הפשיעה משנת 1961. ארדרן תומכת במתן הלוואות ללא ריבית והביעה עניין ברפורמה בתחום בריאות הנפש.
היא הביעה התנגדות לרעיון שנשים צריכות לספר למעסיקיהן על תוכניותיהן ליטול חופשת לידה בעתיד.
ארדרן מאמינה כי השמירה, הייצוג או הטמעת בני המאורי בחברה הניו זילנדית צריכה להתקבל על ידי הילידים עצמם.
היא תומכת בחובת ההוראה של שפת המאורי בבתי הספר.
באוגוסט 2017 דגלה בשמירה על שיעור נמוך של הגירה לניו זילנד וטענה שגידול בשיעורי ההגירה יהווה בעיה של ממש.
ארדרן מודעת לבעיות התחממות כדור הארץ והיא הכריזה כי על יעדי הפחתת פליטת פחמן להיות מעוגנים בחוק בניו זילנד.
ארדרן היא בת זוגו של מגיש הטלוויזיה קלארק גייפורד, לזוג בת משותפת.
ג'סיקה בארדן היא שחקנית אנגלייה, הידועה בעיקר כתפקידה בתור אליסה בסדרה "סוף הפאקינג עולם".
ברדן נולדה בנורת'אלרטון, צפון יורקשייר, באנגליה וכשהייתה בת שלוש, עברה עם משפחתה להתגורר בוות'רביי, במערב יורקשייר.
הופעת הבכורה שלה הייתה בשנת 1999 בתפקיד קטן בפרק של סדרת הטלוויזיה "ההורים שלי חייזרים".
מאוחר יותר היא הופיעה בשני פרקים נוספים.
בשנת 2007, הוכרז כי היא תשחק באופרת סבון של הרשת ITV "קורוניישן סטריט".
בשנת 2009 שיחקה את התפקיד של "פי" בהצגה "ירושלים" ברויאל קורט בכיכר סלואן, לפני שהועברה לאפולו בווסט אנד.
בשנת 2010, הופיעה בארדן בסרט "תמרה דרו", דרמטיזציה של הקומיקס של אותו שם, בבימויו של סטיבן פריירס.
בשנה שלאחר מכן היא שיחקה את התפקיד של סופי בסרטו של ג'ו רייט "האנה".
בשנת 2017 כיכבה בסרט אימה הבריטי "Habit" באותה שנה שיחקה בתפקיד ראשי את "אליסה" בסדרה "סוף הפאקינג עולם" של ערוץ 4 ונטפליקס.
בשנת 2019 שיחקה בסרט הדרמה "סקרבורו" את דמותה של בת'; עבור תפקידה בסרט, קיבלה בארדן מועמדות לפרסי הקולנוע הבריטי העצמאי לשחקנית המשנה הטובה ביותר.
בשנת 2022 גילמה בארדן את אחת הדמויות הראשיות בסדרת המתח של נטפליקס, "אני אף אחת", עיבוד לרומן מאת קארין סלוטר באותו השם.
בספטמבר 2025 פורסם כי בארדן הצטרפה לעונה הרביעית של סדרת האנתולוגיה "מפלצת".
בארדן תגלם את ננס אוניל, שחקנית תיאטרון.
שנה סרט תפקידהערות2007 Mrs Ratcliffe's Revolutionמארי2010 תמרה דרוג'ודי לונג2011 האנהסופי 2012Comedown קליIn the Dark Halfמארי2013Mindscapeמאוסי2014שיר ערשמרדית' 2015הרחק מההמון הסואןלידיהלובסטראישה מדממת מהאף2017 מיינדהורן יסמיןHabitלי 2018הרומנטיקנית החדשה בלייק קונווי2019סקרבורובת'2020 הלוחמים סקיי2021Holler רות'Pink Skies AheadוינונהTBAAn Unsuitable GameפלוריThe Dead Spit of Kelly
ג'סיקה פיי גאנינג היא שחקנית טלוויזיה ותיאטרון אנגלייה, זוכת פרס גילדת שחקני המסך לשחקנית הטובה ביותר במיני-סדרה.
גאנינג למדה בבית הספר התיכון הולמפירת' קרוב להדרספילד, ואחר כך למדה ברוז ברופורד קולג' וסיימה את הלימודים ב-2007.
קריירת המשחק שלה החלה בתיאטרון הלאומי בהפקות כגון "מהומה רבה על לא דבר" ו"מייג'ור ברברה".
בטלוויזיה כיכבה גאנינג בתפקיד אורח בפרק "Partners in Crime" בסדרה "דוקטור הו".
עוד הופיעה בסדרת הדרמה קומית "Mutual Friends".
ב-2009 החלה להופיע בתפקיד אנג'לה בסדרה "חוק וסדר: UK".
עוד השתתפה בסדרה "Life of Riley", שיחקה בתפקיד ברניטה בסרט הטלוויזיה "ליזי ושרה" שכתבו ג'וליה דייוויס וג'סיקה היינס.
ב-2011 הופיעה בתפקיד ראשי בסרט הקצר "Ghost in the Machine".
ב-2012 שיחקה גאנינג בתפקיד אורלה בסדרת הטלוויזיה "White Heat" של ה-BBC.
בהמשך שיחקה בתפקיד מליסה יאנג בדרמה של ה-BBC "מה שנשאר".
בשנת 2013 הופיעה בפרק בסדרה "Great Night Out" של ITV בדמות סאמר.
ב-2014 גילמה גאנינג את דמותה של שאן ג'יימס בסרט "גאווה" שהיה מועמד לפרס גלובוס הזהב ולפרס באפט"א לקולנוע.
עוד באותה שנה שיחקה בסרט הטלוויזיה "That Day We Sang" שכתבה וביימה ויקטוריה ווד.
עוד הופיעה גאנינג בסרט הטלוויזיה "The Woman in Red" ובסדרת הטלוויזיה "רצח בדם קר" של רשת סקיי אטלנטיק.
בשנת 2024 הופיעה לצד ריצ'רד גאד בסדרת הטלוויזיה "אייל קטן" המבוססת על סיפורו האישי של גאד.
על תפקיד זה זכתה בפרס האמי לשחקנית משנה במיני-סדרה או בסרט, בפרס גלובוס הזהב לשחקנית המשנה הטובה ביותר (טלוויזיה).
ובפרס גילדת שחקני המסך לשחקנית הטובה ביותר במיני-סדרה.
בפברואר 2025, גאנינג לוהקה לסרט הקומדיה "Sunny Dancer" לצד בלה רמזי, ג'יימס נורטון וניל פטריק האריס.
צילומי הסרט צפויים להתחיל באפריל 2025.
ביוני 2024 יצאה מהארון באופן פומבי כלסבית וסיפרה שיצאה מהארון בפני קרוביה כבר ב-2022.
זוכת פרס אמי לבידור בפריים טיים לשחקנית משנה במיני-סדרה או בסרט טלוויזיה (אנ') (2024)
זוכת פרס גלובוס הזהב לשחקנית המשנה הטובה ביותר בסדרה, מיני-סדרה, סדרת אנתולוגיה או סרט טלוויזיה (2025)
זוכת פרס גילדת שחקני המסך לשחקנית הטובה ביותר במיני-סדרה.
זוכת פרס באפט"א לטלוויזיה לשחקנית המשנה הטובה ביותר (2025)
מועמדת פרס סטלייט לשחקנית הטובה ביותר במיני סדרה או סרט טלוויזיה (2025)
ג'סי צ'יסי היא במאית ותסריטאית קולנוע מזמביה.
היא השתתפה במחנה הכישרונות בדרבן בשנים 2009 ו-2010 והתקבלה למחנה הכישרונות Berlinale, בגרמניה.
היא השלימה תואר ראשון במכון לתקשורת המונים בזמביה, וכן לימודי תעודה ביזמות בMIT.
ב-2013 יסדה צ'יסי את פסטיבל הסרטים הקצרים של זמביה, המציע במה לסרטים בני 15 דקות או פחות.
והקימה את התוכנית "קולנוע צעיר בזמביה".
צ'יסי היא פעילה מסורה למען זכויות האדם, ומאמינה בכוחו של הקולנוע לייצר שינוי, ולהזניק את ארצה קדימה.
היא נחשבת לדמות מובילה וחלוצה של תעשיית הקולנוע הצעירה של זמביה.
ההצעה של צ'יסי לברלינלה, שנקרא באותו שלב Woman On Hold, הפך בסופו של דבר לסרטה משנת 2014, Between Rings, אשר מומן על ידי קרן הקולנוע הפיני.
הסרט עסק בבת דודה של צ'יסי, אסתר פירי, המתאגרפת הראשונה של זמביה, ועל המתח שלה בשל הצורך לבחור בין נישואים לבין הקריירה.
הקרנת הבכורה אירעה בפסטיבל סרטי התעודה הבינלאומי של קופנהגן.
ב-2016 היא שיתפה פעולה עם קאסי קאבוויטה בסרט Sound of Silence, סרט על אלימות מיניות וזוגית.
היא כתבה, הפיקה בשיתוף, וביימה בשיתוף את הסרט Imagination (2017), על ילד צעיר משכונת עוני בלוסאקה, אשר חולם כנגד כל הסיכויים להיות במאי.
צ'יסי מחלקת את זמנה בין פינלנד לזמביה.
ג'סיקה ג'ולי אן גרליק היא זמרת ולשית.
גרליק נולדה בשנת 1981 בעיר דרבי שבאנגליה, בריטניה.
מגיל 16 החלה להופיע בטלוויזיה.
היא זכתה בין היתר בתוכנית הכישרונות הצעירים "Star for a Night", ששודרה בטלוויזיה הוולשית.
בשנת 2001 התמודדה בעונה הראשונה של התוכנית "פופ איידול", עליה מבוסס הפורמט של אמריקן איידול.
ב-2002 הוזמנה על ידי ה-BBC להשתתף בתחרות "שיר עבור אירופה" להתמודדות על ייצוג בריטניה בתחרות האירוויזיון, הקהל בחר בה מבין המתמודדים בתחרות עם השיר "Come Back".
באירוויזיון 2002 בטאלין הגיעה למקום השלישי.
היה זה המקום הגבוה ביותר של בריטניה בתחרות במהלך העשור הראשון של המאה ה-21.
בתחרות "שחר עבור אירופה" לשנת 2003 הציגה את הניקוד של ויילס.
בשנת 2009 הוציאה את הסינגל "Hard Not to Fall".
ג'סיקה קומבס הייתה נהגת מרוצים מקצועית, מנחת טלוויזיה ומעבדת מתכת אמריקאית.
היא קבעה את שיא המהירות היבשתית לנשים על ארבעה גלגלים בשנת 2013, ושברה אותו בשנת 2016 כשהגיעה למהירות של 768.6 קמ"ש, שיא שלא נשבר מאז, נכון לספטמבר 2019. היא מוכרת בשם "האישה המהירה ביותר על ארבעה גלגלים".
היא נהרגה באוגוסט 2019 בהתרסקות מכונית מרוץ מונעת סילון בדרום-מזרח אורגון, כשניסתה לקבוע שיא חדש של מהירות יבשתית על ארבעה גלגלים.
קומבס נולדה בעיר רוקרוויל שבדקוטה הדרומית לג'יימי קומבס ונינה דארנגטון.
כשהייתה בת שנתיים עברה המשפחה לעיר פיידמונט.
בשנת 1998 סיימה את לימודיה בבית הספר התיכון "סטיבנס".
בשנת 2004 סיימה את לימודיה ב-WyoTech (המכון הטכנולוגי של ויומינג), מכללה בעלת תוכניות הכשרה מרוכזות שמכינות את הסטודנטים לקריירה כטכנאים בענף הרכב והדיזל.
היא סיימה בהצטיינות יתרה, ומיד אחר כך קיבלה את התפקיד המקצועי הראשון שלה, כאשר מחלקת השיווק של WyoTech שכרה אותה וסטודנט נוסף לבנות מכונית מהיסוד בתוך שישה חודשים להופעת בכורה בתערוכת "SEMA" של האגודה לשיווק ציוד מיוחד.
משנת 2005 השתתפה כמנחה וכאורחת ביותר מ-90 פרקים בתוכנית הטלוויזיה "Xtreme 4x4".
בפברואר 2008, לאחר תאונת עבודה על סט הצילומים, הודיעה קומבס כי היא עוזבת את התוכנית.
התאונה, בה נפל על קומבס ציוד כבד, פגעה בעמוד השדרה שלה, והיא נזקקה לניתוח ולשמונה חודשי החלמה.
בשנת 2009 השתתפה ב-12 פרקים של סדרת הטלוויזיה המצליחה "מכסחי המיתוסים".
באוקטובר 2011 החלה לצלם את סדרת טלוויזיה עטורת הפרסים "The List: 1001 Car Things To Do Before You Die".
מאוקטובר 2011 ועד אוקטובר 2014 השתתפה כפאנליסטית בתוכנית הטלוויזיה "All Girls Garage".
במאי 2012 הייתה מנחה אורחת בעונה השישית של סדרת הריאליטי-רכב "Overhaulin'".
קומבס הייתה נהגת מרוצים מצליחה, והיא זכתה באליפויות ובגביעים רבים במגוון מרוצי שטח וכביש.
ב-9 באוקטובר 2013, במסגרת פרויקט הנשר הצפון אמריקאי במדבר אלבורד בדרום מזרח אורגון, קבעה קומבס שיא מהירות לנשים על ארבעה גלגלים, כשהגיעה למהירות של 709 קמ"ש, ושברה את השיא שהחזיק מעמד מ-1965 ועמד על 496.5 קמ"ש.
ב-7 בספטמבר 2016 שברה קומבס את השיא של עצמה, והגיעה למהירות של 768.6 קמ"ש.
ב-27 באוגוסט 2019, ניסתה לשבור שוב את שיא המהירות שלה, במסגרת פרויקט "הנשר הצפון אמריקאי" במדבר אלבורד, בדרום מזרח אורגון, באותו מקום בו שברה לראשונה את השיא בשנת 2013. במהלך הנסיעה, באזור השעה 14:00 על פי השעון המקומי, התהפכה מכונית המירוץ מונעת הסילון שלה והתרסקה.
על פי חלק מהדיווחים סיבת התאונה הייתה שהרכב לא עצר בנקודת הבטיחות בסוף המסלול, מה שגרם להתרסקות שנזקי תוצאותיה הן כמו בהתרסקות מטוס.
בן זוגה היה טרי מאדן, שהיה הראשון שהגיע למקום התאונה בה נהרגה.
"ג'סיקה" הוא שיר שכתב זאב נחמה, הלחינו נחמה ותמיר קליסקי וביצעו להקת אתניX ויבגני שפובלוב.
השיר נכלל באלבום "אדם ונחש".
בשירותו בצה"ל היה זאב נחמה בגרעין נח"ל בקיבוץ בארי, והכיר שם מתנדבת שהייתה מיודדת עם חברי הגרעין.
לימים, כשחלק נחמה את הסיפור עם חבר הלהקה תמיר קליסקי, סיפר לו קליסקי סיפור דומה על מתנדבת בקיבוץ מגל בו שהה כחבר גרעין, ששמה היה ג'סיקה.
נחמה שילב את השם ג'סיקה בשיר שכתב.
בביצוע השיר השתתף יבגני שפובלוב אליו פנתה הלהקה.
שפובלוב ביצע קטע אופרה בג'יבריש שנשמע כמו איטלקית.
השיר זכה בתואר "שיר השנה" לשנת תשנ"ג 1993 של רשת ג'.
בשנת 2018 הוציאה הלהקה את השיר "ג'סיקה 2", שתוכנו הוא החיפושים אחר ג'סיקה לאחר שעזבה את ישראל.
האוסף של אתניX, מרכז מידע ישיר, 1995.
ג'סי רייז היא זמרת-יוצרת ופזמונאית קנדית.
ג'סי רייז נולדה בטורונטו להורים קולומביאנים.
אביה של רייז לימד אותה לנגן בגיטרה, מה שהוביל לקריירה שלה בתחום האמנות והמוזיקה.
היא ניגנה בגיטרה בילדותה והחלה לכתוב מוזיקה משלה בתיכון.
במהלך שנת הלימודים השנייה שלה, חזרה להתגורר בטורונטו.
ב-2012 עברו רייז ומשפחתה לפלורידה, אך חזרו לטורונטו ב-2014 לאחר שהתקבלה רייז לאקדמיה לאמנויות הקלטה.
ב-2017 הוציאה רייז את מיני-אלבום הבכורה שלה, Kiddo.
האלבום הגיע למקום ה-83 במצעד האלבומים הקנדי של בילבורד.
באפריל 2018 לקחה חלק בכתיבתו של הלהיט "One Kiss" של קלווין האריס ודואה ליפה אשר נכנס למקום הראשון במצעד השבועי של מדיה פורסט, ובמצעדים אחרים ברחבי העולם.
באוגוסט 2018, השתתפה באלבומו העשירי של הראפר אמינם, Kamikaze, בשירים "Nice Guy" ו-"Good Guy".
באוקטובר 2018 הוציאה את המיני-אלבום השני שלה, Being Human in Public.
ב-2019, זכתה להשתתף בתוכנית "אפל מיוזיק: הבא".
ב-2020 הוציאה את אלבום הבכורה שלה, Before Love Came to Kill Us.
ב-18 באוגוסט 2023 הוציאה את הסינגל "JEANS" עם מיגל.
שם השירשנהאמןאלבום"Faking It"2017קלווין האריסFunk Wav Bounces Vol.
1"Fuck It"2018טוני קוביין"One Kiss"קלווין האריס ודואה ליפהDua Lipa"Promises"קלווין האריס וסם סמית'"Slow Down"נורמני וקלווין האריסNormani x Calvin Harris
ג'סיקה ברודי (נולדה ב-1979) היא סופרת אמריקאית שכותבת בעיקר ספרי ילדים ונוער.
בסך הכל היא פרסמה כ-20 ספרים.
לאחר שבגרה ממכללת סמית' במסצ'וסטס, ג'סיקה ברודי עברה כמה שנים במטרו גולדווין מאייר כיועצת פיננסית.
בשנת 2005 היא החליטה לעזוב את מקום עבודתה ולעסוק בכתיבה בלבד ובכך לממש את חלום הלדות שלה.
היצירה הראשונה שהיא כתבה לאחר עזיבת העבודה לא פורסמה לעולם.
ברודי ניסתה לעניין מספר הוצאות לאור אך ללא הצלחה.
היא כתבה ספר חדש שהוצאה לאור ונמכר תוך עשרה ימים.
בשנת 2010 ג'סיקה ברודי כתב ספר חדש The Karma Club שהיה ספרה הראשון לנוער.
הספר שלה My Life Undecided הודפס בשנת 2011 ותורגם לעברית כעבור שנה תחת שם "הבלוג של החיים שלי".
למספר ספרים של ג'סיקה ברודי נמכרו זכויות לצילומי סרט קולנוע, אך זכויות אלו טרם מומשו.
ג'סיקה אלכסנדר היא שחקנית קולנוע, טלוויזיה ודוגמנית אנגלייה.
אלכסנדר גדלה בריצ'מונד, לונדון .
ויש לה אחות צעירה יותר, סופי.
היא למדה בתיכון פוטני וסיימה את לימודיה בשנת 2017.
אלככסנד החלה את הקריירה שלה כששיחקה בשני סרטים קצרים עצמאיים; בשנת 2013 בסרט Venice 70: Future Reloaded ובשנת 2016 בסרט Ttruck, לפני שעשתה את הופעת הבכורה שלה בטלוויזיה בדרמת הנעורים של ערוץ דיסני האיטלקי ב-2018 בסדרה "Penny on M.A.R.S" בתור לוסי קרפנטר, הדמות האנטיגוניסטית בשתי העונות הראשונות.
באותה שנה, היא הוחתמה על ידי סוכנות הדוגמנים Select Model Management.
וחתמה על חוזה עם סוכנות הדוגמנים נקסט.
בשנת 2020, היא זכתה להכרה על תפקידה בתור אוליביה הייז בסדרת מותחן הנעורים "Get Even".
בשנת 2021, שיחקה במותחן הדיסטופי הדרום אפריקאי "Glasshouse", בבימויו של קלסי איגן שאלכסנדר הכירה בפרויקט קודם, ובטסי בסרט האימה הבריטי "A Banquet".
במרץ 2021, פורסם כי אלכסנדר לוהקה לתפקיד בסרט "בת הים הקטנה", עיבוד לסרט באותו שם של דיסני שיצא לאקרנים בשנת 2023. אלכסנדר לוהקה גם לתפקיד בסרט המותחן "Into the Deep".
שנה סרטתפקיד הערות 2021GlasshouseביA Banquet בטסי2022מתחת לפני המיםלקסי2023בת הים הקטנהונסה
שנה סדרהתפקיד הערות 2018–2020Penny on M.A.R.S.
לוסי נגר תפקיד ראשי; 25 פרקים 2020סוגרות חשבונות אוליביה הייז תפקיד ראשי; 10 פרקים2024נפילה (אנ')לוסינדה "לוס" פרייסתפקיד ראשי; 8 פרקים
ג'סיקה ווטסקינס היא טייסת חלל אמריקאית בנאס"א, דוקטור לגאולוגיה, אקוונאוטית ושחקנית רוגבי בינלאומית.
ב-2022 ווטקינס הוכרזה כאישה האפרו-אמריקאית הראשונה שתסיים הכשרת של נאס"א לטיסה לתחנת החלל הבין-לאומית.
הטיסה הראשונה שלה לחלל כחלק מהתוכנית המאוישת המסחרית המריאה ב-27 באפריל 2022.
ווטקינס היא חלק מתוכנית ארטמיס שמטרתה להנחית אישה על הירח עד 2025.
ג'סיקה אנדראה "ווטי" ווטקינס נולדה ב־1988 בגייטרסבורג, מרילנד למייקל וקרוליין ווטקינס.
משפחתה עברה ללאפייט, קולורדו, שם היא סיימה את תיכון פיירוויו.
לווטקינס תואר ראשון במדעי הגאלוגיה והסביבה מאוניברסיטת סטנפורד בקליפורניה, שלאחריו המשיכה ללימודי דוקטורט בגאולוגיה באוניברסיטת קליפורניה בלוס אנג'לס.
המחקר שלה, בהנחיית פרופסור אן יין, התמקד במנגנוני מיקום למפולות על מאדים וכדור הארץ, כולל השפעת פעילות המים.
לפני בחירתה כמועמדת לאסטרונאוטית, ווטקינס הייתה פוסט-דוקטורנטית במכון הטכנולוגי של קליפורניה.
ווטקינס החלה לשחק רוגבי במהלך שנת הלימודים הראשונה שלה בסטנפורד ונשארה בקבוצה במשך ארבע שנים.
בשנת 2008, במהלך השנה השנייה ללימודיה, היא הייתה חברה בנבחרת אלופת המדינה של חטיבה א'.
גם ב-2008 וגם ב-2010, ווטקינס הפכה לחברה בצוות הרוגבי הראשון של הקולג'ים באמריקה.
ווטקינס היא שחקנית רוגבי של נבחרת אמריקה לנשים לשעבר בשביעיות, ושיחקה עבור האיגלס במקום השלישי שלה בגביע העולם ברוגבי שביעיות ב-2009. במהלך משחקי הגביע העולמי היא הייתה כובשת הניסיונות המובילה בנבחרת ארצות הברית.
כבוגרת תואר ראשון, ווטקינס עבדה במרכז המחקר של איימס כדי לתמוך בגשושית המאדים פניקס ובבדיקת אב-טיפוס של מקדחה עבור מאדים.
בשנת 2009 היא הייתה גאולוגית ראשית של צוות 86 של נאס"א בחלל בתחנת המחקר של מאדים.
כסטודנטית לתואר שני, היא עבדה במעבדת הנעת סילון בפרויקט NEOWISE לסקר אסטרואידים קרובים לכדור הארץ.
ווטקינס עבדה גם על תכנון עבור רובר המאדים Curiosity.
בשנת 2011, ווטקינס שימשה כחברת צוות תפעול מדעי עבור משימה אנלוגית.
היא שימשה כמתכננת של רובר מאדים 2020 ומשימת החזרת דגימה של מאדים, והייתה חברת צוות מדעי במשימה אנלוגית של מחקר וטכנולוגיה במדבר.
כעמיתת פוסט-דוקטורט במכון הטכנולוגית של קליפורניה (קלטק), וכמשתפת פעולה בצוות המדע של מעבדת המדע של מאדים, היא השתתפה בתכנון יומי של פעילויות רובר מאדים והשתמשה בנתוני התמונה שלו בשילוב עם נתוני מסלול כדי לחקור את הסטרטיגרפיה, הגאולוגיה והגיאומורפולוגיה של מאדים.
ביוני 2017, נבחרה ווטקינס לאחת מ-12 אסטרונאוטים בכיתה ה-22 של נאס"א.
התמקדות לימודי החלל הייתה על תחזוקת מערכות שונות, לימודי רוסית ועוד, מתוך מטרה לטוס לתחנת החלל ובעתיד לטוס לירח ולמאדים.
היא סיימה את הכשרתה ב-2020 במרכז החלל ג'ונסון ביוסטון, טקסס.
בשנת 2019 הפכה לאקוונאוטית כאשר שהתה 12 ימים במעבדה התת-ימית אקווריוס (המעבדה התת-ימית היחידה בעולם) במהלך משימת NEEMO 23 (משימה של נאס"א בתנאים סביבתיים קיצוניים).
המשימה, שהתרחשה בין התאריכים 10 ל-22 ביוני 2019, כללה בחינה של טכנולוגיות ויעדים על קרקעית הים עבור משימות חלל וחקר.
משימת ה-NEEMO של ווטקינס הייתה הראשונה מסוגה שהציגה צוות מחקר שכולל נשים בלבד בראשות האסטרונאוטית האיטלקייה סמנתה כריסטופורטי.
בדצמבר 2020, היא נבחרה להיות חלק מצוות של תוכנית ארטמיס להחזיר בני אדם לירח בשנת 2025.